Document ID: /roh_data/filtered/swiss_laws_in_ROHinterleaved.jsonl.gz/4171

This text was translated from FR into Rumantsch Grischun.

A l’expiration du délai référendaire, la Chancellerie fédérale constate si la demande de référendum est présentée par le nombre de cantons requis. Sont nulles les demandes de référendum:a. qui n’ont pas été décidées et déposées à la Chancellerie fédérale durant le délai référendaire;b. qui n’ont pas été décidées par un organe compétent en la matière;c. qui ne permettent pas d’identifier avec certitude l’acte législatif fédéral sur lequel elles portent. La Chancellerie fédérale notifie par écrit la décision sur l’aboutissement ou le non-aboutissement du référendum aux gouvernements de tous les cantons qui ont demandé celui-ci et elle la publie dans la Feuille fédérale, en indiquant le nombre des demandes valables et le nombre des demandes nulles.Introduit par le ch. I de la LF du 21 juin 1996, en vigueur depuis le 1 avr. 1997  (RO 1997 753; FF 1993 III 405). Nouvelle teneur selon le ch. I de la LF du 21 juin 2002, en vigueur depuis le 1 janv. 2003 (RO 2002 3193; FF 2001 6051).

Suenter ch’il termin da referendum è scadì controlla la Chanzlia federala, sch’il dumber minimal necessari da chantuns ha fatg in referendum. Nunvalaivlas èn dumondas da referendum che:a. n’èn betg vegnidas concludidas ed inoltradas a la Chanzlia federala entaifer il termin da referendum;b. èn vegnidas concludidas d’in organ che n’è betg cumpetent en chaussa;c. na laschan betg identifitgar senza dubi per tge decret federal ch’i vegn pretendida ina votaziun dal pievel. La Chanzlia federala infurmescha las regenzas da tut ils chantuns che han inoltrà in referendum en scrit tras ina disposiziun, sch’il referendum dals chantuns è reussì u betg e publitgescha l’infurmaziun en il Fegl uffizial federal, inditgond il dumber da las dumondas da referendum chantunalas valaivlas e nunvalaivlas.Integrà tras la cifra I da la LF dals 21 da zer. 1996, en vigur dapi il 1. d’avr. 1997 (AS 1997 753; BBl 1993 III 445). Versiun tenor la cifra I da la LF dals 21 da zer. 2002, en vigur dapi il 1. da schan. 2003 (AS 2002 3193; BBl 2001 6401).